представените в първоначалния етап доказателства са ясно свързани с китайския пазар на КОВ и поради това в конкретния случай — с разглеждания продукт. Поради това твърдението беше отхвърлено.
 (154)
 Що се отнася до твърдението на CCCME относно замяната на разходите за производство и продажби за китайски производители с всички данни от трета държава или на индивидуална основа, Комисията припомня, че след като се установи, че поради съществуването на значителни нарушения в страната на износа в съответствие с член 2, параграф 6а, буква б) не е целесъобразно да се използват цените и разходите в страната на износа, Комисията може да формира нормалната стойност, като използва цените или референтните стойности, при които няма нарушения, в подходяща представителна държава за всеки производител износител в съответствие с член 2, параграф 6а, буква а). Съгласно член 2, параграф 6а, буква а) използването на разходите на вътрешния пазар се допуска само ако е установено със сигурност, че при тях няма нарушения. Въпреки това няма разходи за производство и продажба на разглеждания продукт, които биха могли да бъдат установени като неизкривени с оглед на наличните доказателства относно производствените фактори на отделни производители износители. Поради това твърдението на CCCME беше отхвърлено.
 (155)
 Що се отнася до твърденията относно нарушения при суровини и енергийни пазари, Комисията вече разгледа по-горе въпроса за наличието на достатъчно доказателства на етапа на започване, които обхващат и твърдения за нарушения, засягащи материали за влагане. В хода на разследването Комисията установи също така в раздели 3.1.1.3—3.1.1.8 по-горе, че пазарите за материалите за влагане, използвани от производителите на КОВ в КНР, са били обект на множество значителни нарушения, които са били не само специфични, но и с междусекторен характер. Ситуацията е същата и при производителите на по-основни материали за влагане, използвани за производството на суровини за КОВ, и т.н. Поради това Комисията установи, че всички разходи за материали за влагане, използвани за производството на КОВ, включително енергията, са били — поне потенциално — изкривени в КНР. Както се твърди от CCCME, фактът, че има значителни разлики в разходите за енергия между различните държави, не променя оценката на Комисията по отношение на изкривяването на цените на енергията в КНР. Във връзка с това член 2, параграф 6а, буква а) от основния регламент допуска използването на разходите за материали за влагане на вътрешния пазар, ако е установено със сигурност, че при тях няма нарушения. Въпреки че някои заинтересовани страни предоставиха информация относно разходите за материали за влагане, в досието нямаше доказателства, позволяващи да се потвърди, че цената или разходите за определена суровина, включително разходите за енергия, биха били неизкривени. Следователно при формиране на нормалната стойност не могат да се използват разходите или цените за материали за влагане на вътрешния пазар и твърдението беше отхвърлено.
 (156)
 Що се отнася до твърдението относно нарушенията във връзка с разходите за заплати Комисията отново потвърждава обяснението си, изложено в посочените по-горе съображения, по отношение на наличието на достатъчно доказателства на етапа на започване. Освен това, въпреки че Комисията признава, че разходите за заплати могат да се различават в отделните държави или дори